《延庆寺》
宋代·魏杞

开山何日事，断碣卧荒榛。
食尽僧行脚，兵来佛舍身。
烧痕侵殿址，租额累山邻。
可是天魔盛，谁能问大钧。

作者简介：魏杞（1121—1184）南宋官员。字南夫，一字道弼，寿州寿春（今安徽寿县）人，移居明州鄞县（今属浙江）。绍兴十二年进士。受经于明州赵敦临。以宗正少卿为金通问使，不辱使命，连擢参知政事、右仆射兼枢密使，后出知平江府，以端明殿学士奉祠告老。